Съдържание

# Помощник за преобразуване към евро

Превръща в евро паричните суми в документи на LibreOffice Calc и в полета и таблици от документи на LibreOffice Writer.

Преобразуват се само затворени файлове. Възможно е обаче конверторът към евро да се използва в отворен документ на LibreOffice Calc. В този случай се отваря отделен диалогов прозорец. Той е описан в края на този раздел.

За достъп до тази команда...

Изберете Файл - Помощници - Преобразуване към евро.

Преобразуват се само валутите на страни членки на Европейския паричен съюз.

## Обхват

### Един документ на LibreOffice Calc

Преобразува единичен файл на LibreOffice Calc. За да преобразувате полета и таблици в LibreOffice Writer, първо отметнете полето Да се преобразуват и полетата и таблиците в текстовите документи.

### Цяла директория

Преобразува всички документи и шаблони на LibreOffice Calc и LibreOffice Writer в избраната директория.

## Валути

Задава валутата, която да се преобразува в евро.

## Директория източник/Документ източник

Задава директорията или името на единичния документ за преобразуване.

### ...

Отваря диалогов прозорец за избор на желаната директория или документ.

### Включително поддиректориите

Указва дали да се включат всички подпапки на избраната директория.

### Преобразуване полетата и таблиците в текстовите документи

Преобразува парични суми в полета или таблици в документи на LibreOffice Writer.

Стойностите в текстовия документ, които са извън полета и таблици, не се преобразуват.

### Временно сваляне защитата на листите без запитване

Указва, че защитата на листовете ще бъде отстранена по време на преобразуването и възстановена след това. Ако защитата е подсигурена с парола, ще видите диалогов прозорец, в който да въведете паролата.

## Целева директория

Задава папката и пътя, в който да се запишат преобразуваните файлове.

...

Отваря диалогов прозорец, в който можете да изберете директория за преобразуваните файлове.

## Отказ

Затваря конвертора към евро.

## Помощ

Извиква помощната информация за диалоговия прозорец.

## Преобразуване

Стартира преобразуването.

По време на преобразуването се показва напредъкът му.

## Назад

Връща към първата страница на конвертора към евро.

Ако текущият документ е документ или шаблон на LibreOffice Calc, можете да извикате конвертора към евро чрез съответната икона от лентата „Инструменти“. Тази икона по подразбиране е скрита. За да я видите, щракнете върху стрелката в края на лентата „Инструменти“, изберете командата Видими бутони и отметнете Преобразуване към евро.

Преобразуване към евро

Диалоговият прозорец Преобразуване към евро съдържа следните функции:

## Целия документ

Преобразува целия документ.

## Валути

Задава валутата, която да се преобразува в евро.

## Селекция

Изберете клетките, които желаете да преобразувате в този диапазон, ако не сте отметнали полето Целия документ. Изберете алтернатива и щракнете върху желаните елементи в полето Шаблони / Диапазони с валута. Избраният диапазон ще се вижда в документа. Щракнете върху Преобразуване за извършване на преобразуването.

### Стилове за клетки

Преобразуват се всички клетки с избраните стилове за клетки.

### Клетки за валута в текущия лист

Преобразуват се всички клетки с валута в активния лист.

### Клетки за валута в целия документ

Преобразуват се всички клетки с валута в активния документ.

### Избран диапазон

Преобразуват се всички клетки с валута от диапазона, избран преди извикване на конвертора. За да бъдат разпознати като избран диапазон, всички клетки трябва да са с еднакъв формат.

### Шаблони / Диапазони с валута

Показва диапазоните от списъка, които да бъдат преобразувани.