Съдържание

# Брой думи

Преброява думите и знаците със и без интервалите в текущата селекция и в целия документ. Броят се обновява, когато въвеждате или променяте селекцията.

За достъп до тази команда...

#### От лентата с менюта:

Изберете Инструменти - Брой думи

#### От интерфейса с раздели:

Изберете Преглед - Брой думи.

В менюто Преглед на раздела Преглед изберете Брой думи.

#### От лентите с инструменти:

Брой думи

#### От лентата на състоянието:

Щракнете в областта Брой думи и знаци.

### Как брои думите LibreOffice?

Най-общо, всеки низ от знаци между два интервала е дума. Тиретата, знаците за табулация, новите редове и новите абзаци също са граници между думите.

Думите с постоянно видими тирета като „министър-председател“ или „вход/изход“ се броят за една дума.

Думите могат да бъдат смес от букви, цифри и специални знаци. Например следващият текст се счита за четири думи: abc123 1,23 "$" http://www.example.com.

За да добавите знак по избор, който да се смята за граница на дума, изберете LibreOffice - PreferencesИнструменти - Настройки - LibreOffice Writer - Общи и добавете знака в полето Допълнителни разделители. По подразбиране това поле съдържа ем-тире (—) и ен-тире (–).

Теми, свързани с показаната

Файл - Свойства - Статистика